ddrg/super_eurlex huggingface dataset:
A Tanács határozata

(1983. február 28.)

a Földközi-tenger szárazföldi eredetű szennyezés elleni védelméről szóló jegyzőkönyv elfogadásáról

(83/101/EGK)

AZ EURÓPAI KÖZÖSSÉGEK TANÁCSA

tekintettel az Európai Közösséget létrehozó szerződésre, és különösen annak 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel az Európai Közösségek Tanácsa és a tagállamok kormányainak a Tanács keretében ülésező képviselői 1973. november 22-én az Európai Közösségek környezetvédelmi cselekvési programjáról szóló nyilatkozatot [3] adtak ki;

mivel a program többek között hangsúlyozza, hogy a tengerszennyezés az egész Közösségre kihat, lévén, hogy a tengernek jelentős szerepe van a fajok fennmaradásában és fejlődésében, és mert a hajózás és a tengeri szállítás fontos szerepet játszik a Közösség harmonikus gazdasági fejlődése terén;

mivel továbbá, a program és az a Közösség vízi környezetébe bocsátott egyes veszélyes anyagok által okozott szennyezésről szóló, 1976. május 4-i 76/464/EGK tanácsi irányelv [4] előírja, hogy a Közösség részéről bizonyos intézkedéseket kell tenni a különféle fajtájú tengerszennyezés csökkentése érdekében;

mivel a Földközi-tenger szennyezés elleni védelméről szóló Egyezmény kifejezetten előírja, hogy megfelelő intézkedéseket kell hozni a hajókról és légi járművekről történő kidobással okozott szennyezés, valamint a kontinentális talapzat, a tengerfenék és annak altalaja feltárásából és hasznosításából keletkező szennyezés, valamint a szárazföldi eredetű szennyezés megelőzése és csökkentése érdekében;

mivel a 77/585/EGK határozat elfogadásával [5] a Tanács jóváhagyta a Földközi-tenger szennyezés elleni védelméről elfogadott Egyezményt és a Földközi-tenger hajókról és légi járművekről történő kidobással okozott szennyezés megelőzéséről szóló Jegyzőkönyvet;

mivel a Közösség részt vett az Egyezményhez csatolt, a Földközi-tenger szárazföldi eredetű szennyezésének megelőzéséről szóló Jegyzőkönyvre vonatkozó tárgyalásokban;

mivel a Közösség 1980. május 17-én aláírta a fent említett Jegyzőkönyvet;

mivel a Közösség részéről a környezet és az életminőség védelme céljából meghatározott egyik célkitűzésnek a közös piac működése során történő megvalósításához szükségesnek látszik a fent említett Jegyzőkönyv jóváhagyása;

mivel a Szerződés nem rendelkezik az e határozat elfogadásához szükséges hatáskörről, utalni kell a Szerződés 235. cikkére,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség részéről a Földközi-tenger szárazföldi eredetű szennyezéssel szembeni védelméről szóló Jegyzőkönyv jóváhagyásra kerül.

A Jegyzőkönyv szövegét e határozathoz csatolták.

2. cikk

A Tanács elnöke az 1. cikkben hivatkozott Jegyzőkönyv 16. cikkének (4) bekezdésében foglalt rendelkezésnek megfelelően letétbe helyezi a megerősítő okiratokat.

Kelt Brüsszelben, 1983. február 28-án.

a Tanács részéről

az elnök

F. Zimmermann

[1] HL C 4., 1982.1.8, 3. o.

[2] HL C 334., 1982.12.20, 136. o.

[3] HL C 112., 1973.12.20, 1. o.

[4] HL L 129., 1976.5.18, 23. o.

[5] HL L 240., 1977.9.19, 1. o.

--------------------------------------------------
A Bizottság határozata

(1983. április 11.)

a friss hús egyes harmadik országokból történő behozatalára vonatkozó állat-egészségügyi feltételekről és a szükséges állatorvosi bizonyítványokról szóló bizottsági határozat helyesbítéséről

(83/199/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a szarvasmarhafélék, a sertések, és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [1] és különösen annak 16. és 28. cikkére,

mivel a Bizottság 1983. február 1-jei határozatával megváltoztatta a friss hús egyes harmadik országokból történő behozatalára vonatkozó állat-egészségügyi feltételeket és állatorvosi bizonyítványokat [2];

mivel egy hiba miatt a határozat holland és német változatának 1. cikke nem egyezik meg az Irányítóbizottsághoz véleményezésre benyújtott változattal; mivel ezért a holland és a német változatot ki kell javítani,

ELFOGADTA EZT A HATÁROZATOT:

1. cikk

(1) A 83/70/EGK határozat német változata 1. cikkének (3) bekezdése helyébe a következő szöveg lép:

"(3) Artikel 4 der Entscheidungen 81/545/EWG, 81/546/EWG und 81/547/EWG über die Einfuhr von frischem Fleisch aus Bulgarien, Österreich und Jugoslawien erhält folgende Fassung:

"Artikel 4

Diese Entscheidung wird zum Zweck der Anpassung an Gemeinschaftsvorschriften zur Bekämpfung und Tilgung von Maul- und Klauenseuche und Schweinepest in der Gemeinschaft überprüft.""

(2) A 83/70/EGK határozat holland változata 1. cikkének (3) bekezdése helyébe a következő szöveg lép:

"(3) Artikel 4 van de Beschikkingen 81/545/EEG, 81/546/EEG en 81/547/EEG betreffende respectievelijk Bulgarije, Oostenrijk en Joegoslavië wordt als volgt gelezen:

"Artikel 4

Deze beschikking wordt opnieuw onderzocht ten einde haar aan te passen aan de communautaire voorschriften betreffende de controle en de uitroeiing van mond- en klauwzeer en varkenspest binnen de Gemeenschap.""

2. cikk

Ennek a határozatnak a tagállamok a címzettjei.

Kelt Brüsszelben, 1983. április 11-én.

a Bizottság részéről

Poul Dalsager

a Bizottság tagja

[1] HL L 302., 1972.12.31., 28. o.

[2] HL L 47., 1983.2.19., 25. o.

--------------------------------------------------
A Bizottság határozata

(1983. július 12.)

az Európai Gazdasági Közösség és a Nemzetközi Személyi Jogállapoti Bizottság közötti együttműködés módszereinek megállapításáról

(83/473/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre, és különösen annak 229. cikkére,

mivel az Európai Közösségek megfelelő kapcsolatokat alakítottak ki számos nemzetközi szervezettel; mivel a Bizottság által kötött megfelelő megállapodások az Európai Közösségek és a nemzetközi szervezetek közötti munkakapcsolatokra vonatkoznak, és ezek zökkenőmentes működésének biztosítását szolgáló együttműködési rendszert hoznak létre;

mivel az Európai Gazdasági Közösség és a Nemzetközi Személyi Jogállapoti Bizottság közös érdekekkel rendelkeznek a jogszabályok közelítésének számos területén, különösen a családjog és a magánszemélyek személyi állapotára és jogképességére vonatkozó jog területén;

mivel célszerű a két szervezet közötti együttműködés módszereit megállapítani,

ELFOGADTA EZT A HATÁROZATOT:

Egyetlen cikk

Az Európai Gazdasági Közösség és a Nemzetközi Személyi Jogállapoti Bizottság közötti levélváltás alapján az együttműködés módszereiről szóló megállapodást a Bizottság jóváhagyja.

Kelt Brüsszelben, 1983. július 12-én.

a Bizottság részéről

Karl-heinz Narjes

a Bizottság tagja

--------------------------------------------------
A Tanács rendelete

(1983. július 25.)

a Közösségnek az 1982. november 11-én Varsóban aláírt, a Balti-tenger és a Baeltek vizeiben élő erőforrások halászatáról és védelméről szóló egyezményt aláíró államok képviselőinek konferenciájához csatolt jegyzőkönyvvel módosított egyezményhez történő csatlakozásáról

(83/414/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a Balti-tenger és a Baeltek vizeiben élő erőforrásainak a kezeléséhez és védelméhez nemzetközi szabályozásra van szükség;

mivel e célból 1973. szeptember 13-án Gdanskban aláírták a Balti-tenger és a Baeltek vizeiben élő erőforrások halászatáról és védelméről szóló egyezményt (a továbbiakban a "Gdanski Egyezmény"), amely 1974. július 28-án hatályba lépett;

mivel nem csak önállóan, hanem harmadik országokkal szembeni szerződéses kötelezettségvállalások esetében és nemzetközi szervezetek keretén belül is kizárólag a Közösség illetékes a tenger élő erőforrásainak védelmére irányuló intézkedéseket hozni;

mivel a Gdanski Egyezményt aláíró két tagállam, nevezetesen a Dán Királyság és a Német Szövetségi Köztársaság, 1977-ben az Egyezmény módosítására vonatkozó javaslatokat nyújtott be a lengyel kormányhoz, az Egyezmény letéteményeséhez, hogy lehetővé váljék a Közösség csatlakozása az Egyezményhez;

mivel a Gdanski Egyezmény szerződő államai 1982. november 11-én jegyzőkönyvet írtak alá, amely az Egyezmény módosítására irányuló javaslatokat, többek között az említett dán–német javaslatot tartalmazza;

mivel e módosítások 90 nappal azt követően lépnek hatályba, hogy a letéteményes kormány valamennyi féltől megkapja az értesítést a módosítások elfogadásáról; mivel a kérdéses hatálybalépést követően a Közösség csatlakozhat a Gdanski Egyezményhez;

mivel annak érdekében, hogy hozzájáruljanak a Gdanski Egyezmény hatálya alá tartozó azon területek élő erőforrásainak védelméhez, amelyeken a közösségi halászok tevékenységeiket végzik, szükséges, hogy a Közösség csatlakozzon az Egyezményhez,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösségnek az 1982. november 11-én Varsóban aláírt egyezmény szerződő államai képviselőinek konferenciáján elfogadott jegyzőkönyvvel módosított, a Balti-tenger és a Baeltek vizeiben élő erőforrások halászatáról és védelméről szóló egyezményhez történő csatlakozását a Közösség jóváhagyja.

Az egyezmény szövegét és a jegyzőkönyvet csatolták e határozathoz.

2. cikk

A csatlakozási okiratot az Egyezmény [3] XVIII. cikkével összhangban a Tanács elnöke a Lengyel Népköztársaság kormányánál helyezi letétbe.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1983. július 25-én.

a Tanács részéről

az elnök

C. Simitis

[1] HL C 117., 1983.4.30., 4. o.

[2] 1983. július 8-i vélemény (a Hivatalos Lapban még nem tették közzé).

[3] Az egyezmény hatálybalépésének napját a Közösség tekintetében a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Bizottság határozata

(1983. április 29.)

a tagállamok által friss hús behozatalára feljogosított török köztársaságbeli létesítményekről

(83/234/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 83/91/EGK irányelvvel [1] módosított, a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 4. cikke (1) bekezdésére és 18. cikke 1. bekezdésének a) és b) pontjára,

mivel harmadik országokban található létesítményekből csak akkor engedélyezhető friss hús behozatala a Közösségbe, ha azok megfelelnek a 72/462/EGK irányelvben megállapított általános és különleges feltételeknek;

mivel a 72/462/EGK irányelv 4. cikkének (3) bekezdésével összhangban Törökország benyújtotta a Közösségbe irányuló kivitelre feljogosított létesítmények jegyzékét;

mivel a közösségi helyszíni ellenőrző látogatások kimutatták, hogy e létesítmények esetét ismételten meg kell vizsgálni a higiéniai színvonalukra és a közösségi szabályokhoz való alkalmazkodási képességük gyorsaságára vonatkozó további információk alapján;

mivel eközben és a létező kereskedelmi forgalom hirtelen megszakításának elkerülése végett e létesítményeknek ideiglenesen engedélyezni kell, hogy folytassák friss hús kivitelét azon tagállamokba, amelyek készek annak fogadására;

mivel ezért szükség lesz e határozat felülvizsgálatára és szükség szerint módosítására az e célból tett intézkedések, valamint az elért javulás ismeretében;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A (2) bekezdés rendelkezéseire is figyelemmel a tagállamok megtiltják a Törökországban található létesítményekből származó friss hús behozatalát.

(2) A tagállamok azonban 1983. november 30-ig továbbra is engedélyezhetik friss hús behozatalát azon létesítményekből, amelyeket a török hatóságok a 72/462/EGK irányelv 4. cikkének (3) bekezdése szerint 1983. március 14-től hivatalosan javasoltak, kivéve, ha 1983. december 1. előtt ezzel ellenkező értelmű döntés születik a fenti irányelv 4. cikkének (1) bekezdésével összhangban.

A Bizottság továbbítja e létesítmények jegyzékét a tagállamoknak.

2. cikk

Ezt a határozatot 1983. május 1-jétől kell alkalmazni.

3. cikk

Ezt a határozatot 1983. október 1. előtt felülvizsgálják, és szükség szerint módosítják.

4. cikk

Ennek a határozatnak a tagállamok a címzettjei.

Kelt Brüsszelben, 1983. április 29-én.

a Bizottság részéről

Poul Dalsager

a Bizottság tagja

[1] HL L 59., 1983.3.5., 34. o.

[2] HL L 302., 1972.12.31., 28. o.

--------------------------------------------------
A Bizottság határozata

(1983. április 22.)

a klasszikus sertéspestis felszámolására irányuló nemzeti programok alkalmazásának figyelemmel kíséréséről

(83/222/EEC)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a Közösség területének klasszikus sertéspestistől való mentesítésére és a mentesség fenntartására vonatkozó feltételek megállapításáról szóló 80/1095/EGK tanácsi irányelvre [1] és különösen annak 5. cikkére,

tekintettel a klasszikus sertéspestis felszámolására irányuló közösségi pénzügyi intézkedések bevezetéséről szóló, 1980. november 11-i 80/1096/EGK tanácsi határozatra [2] és különösen annak 5. cikkének (4) bekezdésére,

mivel különösen a Közösségen belüli állatállomány egészségi állapota javításának és a kereskedelem megkönnyítésének céljával a Tanács a 80/1095/EGK irányelvvel és a 80/1096/EGK határozattal a klasszikus sertéspestis felszámolására közös intézkedést vezetett be;

mivel a 80/1095/EGK irányelv 5. cikke és a 80/1096/EGK határozat 5. cikkének (4) bekezdése rendszeres helyszíni ellenőrző látogatásokat ír elő annak állatorvosi szempontból történő igazolására, hogy a nemzeti mentesítési terveket alkalmazzák-e; mivel e rendelkezések végrehajtása érdekében eljárást kell meghatározni az ellenőrzések elvégzésére; mivel az Állat-egészségügyi Állandó Bizottságot a helyszíni ellenőrzések eredményéről tájékoztatni kell;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Valamennyi érintett tagállamban először 1983. július 1. előtt, azt követően pedig a közös intézkedés időtartama alatt évente végeznek helyszíni ellenőrzéseket annak állatorvosi szempontból történő igazolására, hogy a klasszikus sertéspestistől való mentesítést célzó nemzeti terveket alkalmazzák-e.

2. cikk

(1) A Bizottság minden egyes esetben kijelöli a szakértőket, akik az 1. cikkben említett helyszíni ellenőrzések elvégzéséért felelősek.

(2) A tagállamokat a helyszíni ellenőrzés előtt harminc nappal tájékoztatni kell, hogy képesek legyenek megadni a 80/1095/EGK irányelv 5. cikkében és a 80/1096/EGK határozat 5. cikkének (4) bekezdésében meghatározott szükséges segítséget.

(3) A megbízott szakértők az ellenőrzések alkalmával felkeresik a mentesítési program végrehajtásáért felelős központi vagy regionális hatóságokat. Kérésükre szükség esetén bármely állattartó telepet, vágóhidat, mészárszéket, laboratóriumot vagy egyéb lényeges helyet vagy helyiséget is felkereshetnek.

3. cikk

Az 1. cikkben említett helyszíni ellenőrzéseket követően készült jelentéseket megküldik az Állat-egészségügyi Állandó Bizottság számára.

4. cikk

Ennek a határozatnak a tagállamok a címzettjei.

Kelt Brüsszelben, 1983. április 22-én

a Bizottság részéről

Poul Dalsager

a Bizottság tagja

[1] HL L 325., 1980.12.1., 1. o.

[2] HL L 325., 1980.12.1., 5. o.

--------------------------------------------------
A Tanács határozata

(1983. december 20.)

az Északi-tengerre vonatkozó heringfogási lehetőségek 1984. január 1-jétől érvényes elosztásáról

(83/653/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a halászati erőforrások védelmére és kezelésére vonatkozó közösségi rendszer létrehozásáról szóló, 1983. január 25-i 170/83/EGK tanácsi rendeletre [1] és különösen annak 4. cikke (1) bekezdésére és 11. cikkére,

tekintettel a Bizottság javaslatára,

mivel az északi-tengeri heringállomány pótlása lehetővé teszi e faj halászatának újrakezdését;

mivel annak érdekében, hogy a heringhalászok halászatukat szilárd alapon szervezhessék, az ezen állomány elosztására vonatkozó szabályokat annak fejlődése alapján el kell fogadni,

ELFOGADTA EZT A HATÁROZATOT:

1. cikk

Az északi-tengeri heringfogási lehetőségeket az e határozathoz mellékelt táblázatnak megfelelően kell elosztani.

2. cikk

Ennek a határozatnak a tagállamok a címzettjei.

Kelt Brüsszelben, 1983. december 20-án.

a Tanács részéről

az elnök

N. Akritidis

[1] HL L 24., 1983.1.27., 1. o.

--------------------------------------------------

MELLÉKLET

| D | F | NL | B | UK | DK |

A 150000 tonna közösségi részesedésnél | 13,3 | 13,8 | 27,6 | 7100 tonna | 24,15 | 21,15 |

A 251000 tonna közösségi részesedésnél | 15,0 | 12,0 | 27,0 | 6000 tonna + 1 % | 23,0 | 22,0 |

A 251000 tonna közösségi részesedésnél | 17,5 | 8,5 | 20,5 | 1,0 | 17,5 | 35,0 |

A 150000 és 251000 tonna közösségi részesedés esetében az elosztást a lineáris görbéknek megfelelő pontokkal összhangban kell végrehajtani.

--------------------------------------------------
A Tanács határozata

(1983. október 26.)

a nemzetközi kereskedelmi hajózás területén alkalmazandó ellenintézkedésekről

(83/573/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 84. cikke (2) bekezdésére,

mivel a 78/774/EGK [1], 79/4/EGK [2], 80/1181/EGK [3], 81/189/EGK [4] és 82/870/EGK [5] határozat alapján létrehozott tengerészeti információs rendszer eredményei egyes tagállamok tapasztalataival együtt arra utalnak, hogy ajánlatos lenne egy megfelelő közösségi eljárást meghatározni a nemzetközi kereskedelmi hajózás területén az érintett tagállamok által harmadik országokkal szemben esetleg alkalmazandó ellenintézkedésekre vonatkozóan,

ELFOGADTA EZT A HATÁROZATOT:

1. cikk

Az a tagállam, amely ellenintézkedéseket tett vagy kíván tenni a nemzetközi kereskedelmi hajózás területén harmadik országokkal szemben, köteles a 77/587/EGK [6] határozatban előírt konzultációs eljárásnak megfelelően a többi tagállammal és a Bizottsággal konzultálni.

2. cikk

(1) A tagállamoknak törekedniük kell arra, hogy az 1. cikkben említett konzultáció keretében összehangolják az általuk esetleg alkalmazandó ellenintézkedéseket.

(2) A tagállamok közös kérésére a Tanács egyhangúlag határozhat a tagállamok nemzeti jogrendjének részét képező megfelelő ellenintézkedések tagállamok általi együttes alkalmazásáról.

3. cikk

Ha a tagállamok az 1. cikkben említett konzultációt végzik, a lehetőségeikhez mérten törekedniük kell az alábbiak meghatározására:

a) az ellenintézkedések meghozatalának okai;

b) az a hajózási terület, amelyre az ellenintézkedések vonatkoznak;

c) az érintett hajózási szolgáltatás természete (például vonalhajózás);

d) a meghozott vagy meghozandó ellenintézkedések természete;

e) az ellenintézkedések alkalmazásának időtartama;

f) az ellenintézkedések és az elszenvedett károk részaránya.

4. cikk

A tagállamok továbbra is szabadon alkalmazhatnak egyoldalúan nemzeti ellenintézkedéseket.

5. cikk

Ennek a határozatnak a tagállamok a címzettjei.

Kelt Luxembourgban, 1983. október 26-án.

a Tanács részéről

az elnök

G. Moraitis

[1] HL L 258., 1978.9.21., 35. o.

[2] HL L 5., 1979.1.9., 31. o.

[3] HL L 350., 1980.12.23., 44. o.

[4] HL L 88., 1981.4.2., 32. o.

[5] HL L 368., 1982.12.28., 42. o.

[6] HL L 239., 1977.9.17., 23. o.

--------------------------------------------------
A Tanács határozata

(1984. június 28.)

az Északi-tenger olaj és egyéb káros anyagok általi szennyezésének kezelésére irányuló együttműködésről szóló megállapodás megkötéséről

(84/358/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel az Európai Közösségek környezetről szóló első két cselekvési programja [3] hangsúlyozza, hogy a Közösség számára különösen fontos általában a tengerek szennyezésével kapcsolatos problémák kezelése, és többek között közösségi intézkedéseket ír elő a közlekedés és a szállítás által okozott szennyezésből eredő problémák kezelése érdekében; mivel az említett cselekvési programok megállapítják, hogy a tengerek vizének védelme elsődleges fontosságú az alapvető ökológiai egyensúly fenntartása céljából;

mivel a környezetről szóló harmadik közösségi cselekvési program [4], amelynek általános iránymutatásait az Európai Közösségek Tanácsa és a tagállamok kormányainak a Tanács keretében ülésező képviselői 1983. február 7-én jóváhagyták, elismeri, különösen, hogy jobb együttműködési politikára van szükség az Északi-tenger környezeti problémáival kapcsolatosan;

mivel a Tanács 1981. május 19-i határozatával felhatalmazta a Bizottságot arra, hogy tárgyalásokat folytasson az Európai Gazdasági Közösség csatlakozásáról az Északi-tenger olajszennyezésének kezelésére irányuló együttműködésről szóló, 1969. június 9-i megállapodáshoz;

mivel az 1983. szeptember 9-i tanácsi határozat értelmében 1983. szeptember 13-án aláírták az Északi-tenger olaj és egyéb káros anyagok általi szennyezésének kezelésére irányuló együttműködésről szóló megállapodást;

mivel a Közösségnek jóvá kell hagynia az említett megállapodást annak érdekében, hogy részt vegyen az információcserében és a közös kutatásban, és így megvalósítsa a fenti célokat a tagállamokkal együtt és a tagállamoknak az 1969. június 9-i megállapodás keretében játszott szerepének sérelme nélkül; mivel ez a határozat nem sérti a jövőbeli közösségi jogi aktusokat;

mivel az 1983. szeptember 13-i megállapodás információcserét, közös kutatást és együttműködést ír elő a tengeren, és ezek – jellegükre való tekintettel – nem minősülnek olyan közös szabályoknak, amelyeket érinthetnének a tagállamok által ezen a területen esetleg megkötni kívánt megállapodások,

A KÖVETKEZŐKÉPPEN HATÁROZOTT:

1. cikk

Az Északi-tenger olaj és egyéb káros anyagok általi szennyezésének kezelésére irányuló együttműködésről szóló megállapodást az Európai Gazdasági Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke a megállapodás 18. cikkében előírt módon letétbe helyezi a megfelelő okmányt.

Kelt Luxembourgban, 1984. június 28-án.

a Tanács részéről

az elnök

H. Bouchardeau

[1] HL C 40., 1984.2.15., 5. o.

[2] HL C 127., 1984.5.14., 120. o.

[3] HL C 112., 1973.12.20., 1. o. ésHL C 139., 1977.6.13., 1. o.

[4] HL C 46., 1983.2.17., 1. o.

--------------------------------------------------